Source: https://www.riigiteataja.ee/akt/13220523?tegevus=salvesta-link
Timestamp: 2020-01-27 11:04:21+00:00

Document:
Lennuettevõtja lennutegevusloa väljaandmise, kehtivuse peatamise ja kehtetuks tunnistamise kord – Riigi Teataja
Lennuettevõtja lennutegevusloa väljaandmise, kehtivuse peatamise ja kehtetuks tunnistamise kord - sisukord
§ 1 Tegevusloa väljaandmine, kehtivuse peatamine ja kehtetuks tunnistamine
§ 2 Tegevusloa taotluse esitamine
§ 3 Tegevusloa vormistamine
RT I 2009, 47, 317
Vastu võetud 24.09.2009 nr 157
§ 1. Tegevusloa väljaandmine, kehtivuse peatamine ja kehtetuks tunnistamine
(1) Tegevusloa annab välja, selle kehtivuse peatab ja tunnistab kehtetuks majandus- ja kommunikatsiooniminister oma käskkirjaga, lähtudes Euroopa Parlamendi ja nõukogu määrusest (EÜ) nr 1008/2008.
(2) Majandus- ja kommunikatsiooniminister moodustab tegevusloa väljaandmise taotluse läbivaatamiseks ning tegevusloa kehtivuse peatamiseks ja kehtetuks tunnistamiseks komisjoni. Komisjon teeb otsuse, mis on tegevusloa väljaandjale soovitava iseloomuga.
(3) Komisjoni kuuluvad Majandus- ja Kommunikatsiooniministeeriumi ning Lennuameti esindajad. Komisjon võib oma ülesannete täitmiseks kaasata ka teiste ametiasutuste esindajaid ning muid spetsialiste.
§ 2. Tegevusloa taotluse esitamine
Tegevusloa taotleja esitab Majandus- ja Kommunikatsiooniministeeriumile Euroopa Parlamendi ja nõukogu määruse (EÜ) nr 1008/2008 I lisas toodud andmed ja dokumendid, kehtiva lennuettevõtja sertifikaadi koopia ning riigilõivu tasumist tõendava dokumendi või andmed riigilõivu tasumise kohta.
§ 3. Tegevusloa vormistamine
Tegevusluba vormistatakse turvapõhjal blanketile formaadis A4 ja sellel on järgmised rekvisiidid:
1) tegevusloa registreerimisnumber, väljaandmise kuupäev ja kehtivusaeg;
2) tegevusloa saanud lennuettevõtja ärinimi;
3) lennuettevõtja aadress;
4) lubatud tegevusalad;
5) tegevusloa väljaandja nimi ja allkiri ning pitser.
Vabariigi Valitsuse 25. veebruari 2000. a määrus nr 69 «Lennuettevõtja lennutegevusloa väljaandmise, kehtivuse peatamise ja kehtetuks tunnistamise kord» (RT I 2000, 15, 106) tunnistatakse kehtetuks.

References: § 1

§ 2

§ 3

§ 1

§ 2

§ 3